open-index/open-wikipedia-markdown huggingface dataset:
Carrick Rangers FC

**Karikferguso „Rangers“** – Šiaurės Airijos futbolo klubas iš Karikferguso.

## Istorija
Klubo ištakos siekia 1939 m. 2023 m. klube žaidė lietuvis Nedas Mačiulaitis.

## Pasiekimai

* Šiaurės Airijos žemesnių lygų *Intermediate* taurė (1976, 1977 m.)

## Sezonai

|}
Šaltiniai: 

## Lietuviai
*  Nedas Mačiulaitis, puolėjas.

## Spalvinė gama

## Emblemų kaita

Carrick Rangers.png|Senoji emblema
Carrick Rangers FC logo.png|Naujoji emblema


## Apranga
;Sportinių aprangų gamos pokyčiai:

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Traupio pagrindinė mokykla

**Anykščių rajono Traupio pagrindinė mokykla** – buvusi dieninė, savarankiško mokymosi bendrojo lavinimo mokykla Anykščių raj., Traupyje, Jaunimo g. 4, vykdžiusi pradinio, pagrindinio ir papildomo ugdymo programas lietuvių kalba. Įstaigos kodas 190045779. Filialas: Anykščių rajono Traupio pagrindinės mokyklos Levaniškių pradinio ugdymo skyrius.

## Istorija

Mokykla įsteigta ir savo veiklą pradėjo 1777 m. (*Archiwum Glowne w Warszawie*. Patvirtinta Edukacinės komisijos aktu, skyrius A, tomas 44, 1. 312. Teodor Wierzbowsky. Szkoly parafialnej w Polsce i na Litwie). Nuo įsteigimo pradžios daug kartų buvo keičiama mokyklos buveinė. Dabartinis mokyklos pastatas pastatytas 1977 m. 4&nbsp;km atstumu nuo mokyklos yra Levaniškių pradinio ugdymo skyrius.

Vienintelis Lietuvoje mokyklinis botanikos sodas pradėtas veisti 1989 m. Botanikos daržo įkūrėjas, puoselėtojas ir ekskursijų vadovas ilgametis Traupio mokyklos direktorius, biologijos mokytojas-ekspertas Sigutis Obelevičius, už gamtosauginę veiklą 2001 m. apdovanotas prezidento Valdo Adamkaus premija. Visos augalų kolekcijos, daugiau kaip 5000 augalų rūšių, formų bei veislių yra surinktos vieno žmogaus.

2022 m. rugsėjo 1 d. mokykla uždaryta.

## Direktoriai
* 1958 m. Viktorija Balnienė;
* 1988 m. Sigutis Obelevičius;
* 2003 m. Vilmantė Kalibatienė;
* 2009 m. Janina Palikevičienė.

## Išnašos

## Nuorodos
* Mokyklos svetainė
Viešintų pagrindinė mokykla-daugiafunkcis centras

**Anykščių rajono Viešintų pagrindinė mokykla - daugiafunkcis centras** – dieninė, savarankiško mokymosi bendrojo lavinimo mokykla Anykščių raj., Viešintose, Klevų g. 2, vykdanti pradinio, pagrindinio ir papildomo ugdymo programas lietuvių kalba. Įstaigos kodas 190049457.

Mokykloje yra priešmokyklinio ugdymo grupė. Aktyvi papildomojo ugdymo veikla. Suaugusiesiems sudaromos sąlygos tęsti mokslą eksternu.

## Istorija

1902 m. veikė Viešintų **Ruskaja narodnaja škola**, kurioje visi dalykai buvo dėstomi rusų kalba. Patalpos mokyklai nebuvo nepritaikytos. Veikė 3 skyriai. Vaikai buvo mokomi aritmetikos, rusų kalbos, gamtos ir istorijos dalykų. 1906 m. atsidarė **Pradinė mokykla** su dėstomąja lietuvių kalba. Pirmasis mokytojas buvo Kazimieras Gorinas.
 
1915 m. veikė **Liaudies mokykla**. Iš pradžių veikė 2 skyriai, vėliau 3, o kai paruošė naujas patalpas, pradėjo veikti 4 skyriai. Ketvirtojo skyriaus mokiniai pavasarį laikydavo egzaminus: lietuvių kalbos, aritmetikos, gamtos, istorijos ir tikybos. Buvo dėstoma vokiečių kalba, piešimas, fizinė kultūra, darbai.
 
1944 m. veikė **Viešintų progimnazija**. Panevėžio Liaudies švietimo skyrius leido steigti progimnaziją ir direktoriumi paskyrė Praną Kurlinkų, bet jam išvykus nuo spalio mėn. progimnazijai vadovauti paskirtas Vytautas Didžiulis. 1944 m. spalio 2 d. įvyko progimnazijos atidarymas. Mokėsi 90 mokinių. Progimnazija dirbo pradinės mokyklos patalpose dviem pamainomis.
 
1950 m. pradėjo darbą **Viešintų vidurinė mokykla**. Mokėsi  360 mokinių. Pirmoji abiturientų laida vidurinę mokyklą baigė 1954 m. Nauja mokykla su erdviomis ir aprūpintomis klasėmis pastatyta 1984 m. 2001 m. šią mokyklą baigė paskutinė 48-oji abiturientų laida, ir ji buvo reorganizuota į pagrindinę mokyklą. Mokėsi 137 mokiniai.

2016 m. mokykloje-centre mokėsi 81 mokinys, dirbo  24  pedagoginiai  darbuotojai, iš  jų – 13   dirbo  pagal
pagrindinių pareigų  darbo  sutartis.

## Direktoriai
* 1944 m. Vytautas Didžiulis
* 1951 m. Jonas Virbalas
* 1953 m. Viktorija Pasiekaitė
* 1955 m. Stanislovas Žekonis
* 1962 m. Jonas Sasnauskas
* 1966 m. Albertas Dikčius
* 1967 m. Vytautas Rutkauskas
* 1970 m. Mykolas Vižynis
* 1976 m. Filomena Staikūnienė
* 1980 m. Vladas Visminas
* 1985 m. Rimantas Bukauskas
* 1988 m. Filomena Staikūnienė
* 1990 m. Aldona Ilčiukaitė
* 2003 m. Vita Abraškevičienė.

## Žymūs mokytojai
* Erika Budovaitė-Mackelienė, choro dirigentė, pedagogė
* Virgilijus Aloyzas Milaknis, politikas
* Saulius Nefas, politikas

## Žymūs mokiniai
* Algimantas Bekenis, kraštotyrininkas
* Dalia Kazlauskienė, politikė
* Jonas Ragauskas, kunigas, literatas
* Jonas Šimėnas, signataras
* Tautvilis Uža, kraštotyrininkas 
* Bronislovas Zaikauskas, sovietinis veikėjas

## Nuorodos
* Mokyklos svetainė
Izoelektrinis taškas

**Izoelektrinis taškas** – (žymima **pI**) toks pH, kuriame molekulės (ar rečiau kitoks paviršius) neturi elektrinio krūvio. Tam, kad egzistuotų aiškus *pI*, objektas turi būti amfoterinis. Baltymai ir aminorūgštys – tai objektai, kurių *pI* nagrinėjamas dažniausiai.

Aminorūgščiai, kuri turi po vieną amino ir karboksilinę grupes, formulė *pI* apskaičiuoti yra gan paprasta:
:  pI = {{pK_1 + pK_2} \over 2} 
*  pK_1  – aminogrupės rūgštingumo konstanta
*  pK_2  – karboksigrupės rūgštingumo konstanta
Kuo jonizuotis galinčių grupių objekte daugėja, tuo labiau tokie skaičiavimai sudėtingėja.

## Taip pat skaitykite

* Rūgšties disociacijos konstanta

## Nuorodos
* Calculation of protein isoelectric point – free online and offline program to calculation pI and more theoretical information about this subject 
* SWISS-2DPAGE  - a database of isoelectric points coming from two-dimensional polyacrylamide gel electrophoresis (~ 2,000 proteins)  
* ''Proteome-pI'' - a proteome isoelectric point database (predicted isoelectric point for all proteins)
Kuširas (miestas)

**Kuširas** () – miestas Japonijoje, įsikūręs Hokaido salos pietryčiuose, Hokaido prefektūroje, prie Kuširo upės žiočių; Kuširo subprefektūros sostinė. Svarbus žvejybinis uostas. Medienos apdirbimo, popieriaus ir celiuliozės, chemijos pramonė. Apylinkėse yra akmens anglių kasyklų.

## Istorija
Kuširas miesto statusą įgavo 1922 m. rugpjūčio 1 d.

## Miesto simboliai
Oficiali miesto gėlė – rėžiukas, medis – amūrinė alyva.

## Šaltiniai

## Nuorodos
* Oficiali svetainė
Nemuras (miestas)

**Nemuras** (, ainų k.: *Ni mu oro*) – uostamiestis, įsikūręs Nemure, Hokaido prefektūroje, Japonijoje; Nemuro subprefektūros centras. Didžioji miesto dalis įsikūrusi Nemuro pusiasalyje.

2008 m. birželį čia gyveno 30 560 žmonės.

## Istorija
Miestas įkurtas 1957 m. rugpjūčio 1 d.

## Miesto simboliai
Oficiali miesto gėlė – *Primula modesta var. fauriel*, medis – *Prunus nipponica Matsumura var. kurilensis*, paukštis – gulbė.

## Nuorodos

* Oficiali svetainė
Lupe Fiasco

**Wasalu Muhammad Jaco** (geriau žinomas sceniniu vardu **Lupe Fiasco**, g. 1982 m. vasario 16 d. Čikagoje) – amerikiečių Hip-Hop atlikėjas. 2024 m. duomenimis, atlikėjas yra išleidęs devynis studijinius albumus, iš kurių naujausiasis, „Samurai“, išleistas 2024 m. birželį.

## Biografija
Lupe Fiasco gimė 1982 m. Augo vakarinėje Čikagos dalyje. Wasalu Jaco yra penktas vaikas šeimoje, kurią sudaro devyni vaikai. Jis pradėjo repuoti būdamas aštuntoje klasėje.
Augant, *Jaco* buvo duotas slapyvasrdis „Lu“, vėliau gimė ir idėja pasivadinti Lupe Fiasco, prie vardo prisidėjo ir Jaco motina ir draugai.

## Muzikinė karjera
Būdamas 19 metų, buvo grupėje „Da Pak“. Prieš išsiskirdami jie pasirašė sutartį su *Epic Records* ir išleido vieną singlą. Vėliau, Fiasco pasirašė solo sutartį su *Arista Records*, bet buvo paleistas, po kompanijos vadovo L. A. Reid atleidimo. Tačiau per tą laiką jis spėjo įrašyti daug dainų, kurios jam padėjo išleisti dainų rinkinius. Taip Lupe Fiasco sudarė savo fanų ratą internete.

### Food & Liquor
Po šiokio tokio pripažinimo Lupe nusprendė pristatyti savo solini darbą. **Food & Liquor** – pirmasis solinis Lupe Fiasco albumas, kuris buvo išleistas 2006 m. rugsėjo 17 d. Albume buvo kviestinės žvaigždės kaip Pharrell Williams, Sarah Green, Jill Scott, Jay-Z, Matthew Santos ir kiti mažiau populiarūs atlikėjai.
#### Leidimo problemos
Lupe Fiasco patirties stoka lėmė tai, kad albumas pasiekė internetą net pusmečiu anksčiau nei turėtų. Pirmą kart – 2006 metų kovą, o vėliau gegužę. Pats atlikėjas nebuvo labai piktas, sakydamas, kad iš klaidų mokomasi. Originali albumo versija internetą pasiekė rugsėjo 10 d.
#### Apdovanojimai
2008 vasario 10 d. daina "Daydreamin'" (su Jill Scott) laimėjo Grammy apdovanojimą už geriausią dainą Urban/Alternative kategorijoje.

### The Cool
Po poros metų pertraukos Fiasco grįžo su antruoju albumu **The Cool**, kuris buvo išleistas 2007 m. gruodžio 18 d. Albume buvo kviestinės žvaigždės kaip Snoop Dogg, Matthew Santos, Sarah Green, GemStones ir kiti mažiau populiarūs atlikėjai. Jau pirmąją savaitę albumas buvo liaupsinamas kritikų, vertinamas aukštais balais.

Albumas per pirmą savaitę buvo parduotas 144,000 kopijų tiražu, Billboarde debiutavo 15 pozicijoje.

## Albumai
* *Lupe Fiasco's Food & Liquor* (2006)
* *Lupe Fiasco's The Cool* (2007)
* *[[Lasers]]* (2011)
* *Food & Liquor II: The Great American Rap Album Pt. 1* (2012)
* *Tetsuo & Youth* (2015)
* *Drogas Light* (2017)
* *Drogas Wave* (2018)
* *Drill Music in Zion* (2022)
* *Samurai* (2024)

## Išnašos

## Nuorodos
* Oficialus Lupe Fiasco puslapis internete
* Lupe Fiasco MySpace puslapis
* Lupe Fiasco - Atlantic Records 
* Lupe Fiasco IMDb puslapis
*
Pharrell Williams

**Pharrell Williams** (g. 1973 m. balandžio 5 d.) – amerikiečių Hip-Hop atlikėjas, dainų prodiuseris. Pharrell kartu su Chad Hug yra įkūrę grupę The Neptunes. Grupė kuria pop, hip hop ir R&B muziką. Pharrell taip pat yra pagrindinis atlikėjas ir būgnininkas funk – rock grupėje N*E*R*D. Atlikėjas yra išleidęs du solinius albumus: 2003 metais Frontin, 2006 metais In My Mind.

Pharrell yra sukūręs begalę hitų. Tarp jų Brtiney Spears hitas „I’m A Slave 4 U“, reperio Nelly singlas „Hot in Herre“, ar Justin Timberlake daina „Like I Love You“. Pharrell kartu su grupe The Neptunes buvo nominuoti net vienuolika sykių Grammy apdovanojimuose ir tris iš jų laimėjo.

## Diskografija
* *In My Mind* (2006)
* *[[G I R L]]* (2014)
## Nuorodos
*
Škotijos futbolas

**Škotijos futbolo** pagrindinė kontroliuojanti organizacija – Škotijos futbolo asociacija.

## Varžybos
### Lygos

Škotijos futbolo lygos organizuojamos piramidės principu. 1–4 pakopos vyksta vieningose lygose, nuo 5-osios pakopos lygos yra regioninės.

### Taurės

## Klubai
### UEFA turnyrų dalyviai

1955–2024 m. UEFA rengtuose turnyruose yra dalyvavę šie klubai:

## Šaltiniai

## Nuorodos
* Federacijos svetainė
* Škotijos futbolo archyvas
Skiemonių pagrindinė mokykla

**Anykščių rajono Skiemonių pagrindinė mokykla** – dieninė, savarankiško mokymosi bendrojo lavinimo mokykla Anykščių raj., Skiemonyse, vykdanti pradinio, pagrindinio ir papildomo ugdymo programas lietuvių kalba. Įstaigos kodas 190048017. Filialas: Anykščių rajono Skiemonių pagrindinės mokyklos Mačionių pradinio ugdymo skyrius.

## Istorija

XVIII a. Skiemonyse veikė parapinė mokykla. Deja, jos pėdsako miestelyje neliko. XX amžiaus pradžioje skiemoniečių vaikai rašyti, skaityti mokėsi rusiškai. Lietuviškai ne kiekvienoje šeimoje mokėta maldaknygę skaityti, nors buvo žmonių, mokiusių šito vaikus. Senieji žmonės mini Pipirienę, J. Švejaitę, Nociūnaitę, knygnešio J. Juodžio atvežtas maldaknyges.

Lietuviška, valstybės išlaikoma mokykla Skiemonyse atsidarė 1920 m. Keturių skyrių pradinė mokykla įsikūrė parapijos namų salėje, 1924 m. persikėlė į Skiemonių valsčiaus savivaldybės pastatą (dabar Skiemonių moterų klubas). 1930 m. savivaldybei iš to pastato išsikėlus, mokykla kurį laiką gyvavo erdviau, nors mokinių buvo gana daug, jų susirinkdavo iki 120. Vėliau, kai atsidarė pradinės mokyklos Voversyse, Pašiliuose, Juškonyse, mokinių Skiemonių pradinėje mokykloje sumažėjo. 1941 m. pradžioje jų buvo 60. 1936 m. Lietuvoje pradėta švietimo reforma numatė šešių skyrių pradinę mokyklą. Skiemoniečiai, pradėję lankyti mokyklą 1938 m., baigė jau 6 jos skyrius. 1944 m. atsidarė progimnazija, 1951 m. reorganizuota į septynmetę, o 1953 metais Skiemonių mokykla tapo vidurine ir 1957 m. išleido pirmąją abiturientų laidą – 21 mokinį.

Mokykla niekada visa netilpo po vienu stogu. Juo dalijosi valsčiaus savivaldybė, po karo klebonija (sudegusi). Nesutalpino visų mokinių ir erdvus ištremto ūkininko V. Čečergio namas, atvežtas iš Smaltiškio kaimo ir perstatytas Skiemonyse buvusios žydų šventyklos vietoje. 1964 m. mokykla įsikėlė į naują mūrinį pastatą, kurį laiką neapleidusi ir senųjų. Po Nepriklausomybės atkūrimo pastarieji buvo perleisti savivaldybei, jų vietoje mokykla paveldėjo nebereikalingą erdvų vaikų darželio pastatą, įsikūrusį greta. Deja, Skiemonių apylinkėse mažėjant gyventojų, vis mažiau vaikų suguža į mokyklą. Dabar Skiemonių mokykla yra tapusi Anykščių Antano Baranausko pagrindinės mokyklos pradinio ugdymo skyriumi. 2016 m. skyrius uždarytas. 

## Direktoriai

* Rapolas Šaltenis
* 1990 m. Ona Repečkienė
* 1994 m. Regina Pilkienė.

## Žymūs mokytojai

* Ona Repečkienė, Anykščių politikė
* Irena Seliukaitė, kraštotyrininkė
* Alvydas Latėnas, dailininkas tapytojas

## Žymūs mokiniai

* Juozas Adomonis, dailininkas keramikas ‎
* Valentinas Kadūnas, geologas
* Prima Petrylienė, Anykščių politikė
* Jonas Siminkevičius, Mažeikių politikas
* Algirdas Žukas, Utenos politikas

## Nuorodos
* Mokyklos svetainė
Lil Wayne

**Dveinas Maiklas Karteris jaunesnysis** (*Dwayne Michael Carter Jr.*, g. 1982 m. rugsėjo 27 d.), geriau žinomas savo sceniniu slapyvardžiu ***Lil Wayne*** – amerikiečių reperis, dainų autorius, verslininkas.

Augdamas Naujajame Orleane, Luizianoje, susipažino su *Cash Money Records* įrašų studija būdamas paauglys, o vėliau įrašė kelis įrašus. Jo debiutinis albumas *Tha Block is Hot* buvo išleistas 1999 metais, vėliau išleisti *Lights Out* (2000 m.) ir *500 Degreez* (2002 m.) taip pat neatnešė populiarumo. 2004 metais išleistas albumas *Tha Carter* tapo bestseleriu ir atnešė atlikėjui pripažinimą, kuris dar labiau išaugo įrašius dainą „Soldier“ su Destiny's Child ir reperiu T.I..  2005 metais išleido albumą *Tha Carter II*, kuris susilaukė ne mažesnio pasisekimo negu pirmasis *Tha Carter*. Dar labiau atlikėją išgarsino R&B atlikėjo Lloyd singlas „You“, kuris ir buvo išleistas padedant Lil Wayne. 2008 m. birželio 10 d. buvo išleistas *Tha Carter III*, kuris tapo pirmuoju albumu po 50 Cent *The Massacre* per savaitę išparduotu didesniu nei milijono kopijų tiražu. *Tha Carter III* per pirmą savaitę įgijo platininio disko statusą, parduodamas 1 005 000 kopijų. Po mėnesio albumas buvo sertifikuotas kaip du kart platininis. Lil Wayne dažnai yra minimas kaip geriausias gyvas reperis, tą įrodė ir 2007 metų MTV „Geriausas gyvas reperis“ apklausa.

## Diskografija
### Studijiniai albumai

### Singlai

## Filmografija

### Filmai
* 2000: *[[Baller Blockin]] <small>kaip Iceberg Shorty</small>*
* 2007: *[[Who's Your Caddy?]] <small>kaip Lil Wayne</small>*
* 2008: *[[Hurricane Season (film)|Hurricane Season]] <small>kaip Lamont</small>*
* 2009: *[[The Carter]]* kaip Lil Wayne*
* 2009: *Fast and Furious kaip Alex*


=== Televizija ===
* 2007: *Access Granted kaip Lil Wayne*
* 2007: *he Boondocks
* 2009: *[[1st and 10]]*
* 2009: ''Around the Horn

## Nuorodos

* Oficiali svetainė
* Asmeninis MySpace tinklalapis
*
Indukcija (metodas)

**Indukcija** ( „įvedimas“) – tai toks tikimybinis samprotavimo būdas, kai ištyrus kai kuriuos vienos klasės objektus ir nustačius, kad jie turi tam tikrą savybę, padaroma apibendrinančio pobūdžio išvada, kad tą savybę turi visi tos klasės objektai. Indukcinio samprotavimo būdo nereikėtų painioti su matematine indukcija.

Induktyvinio mokslinio tyrimo procesas:
**Stebėjimai** -> **Stebėjimų rezultatai** -> **[[Teorija|Teorijos]] konstravimas**

Indukcinis metodas pagrįstas empiriniais tyrimais (tuo tarpu dedukcinis metodas pagrįstas logikos dėsniais). 

Indukcijos išvada yra tikėtina; kadangi faktiškai ji gali būti ir teisinga, ir klaidinga. Ji reikalauja tikslesnio įrodymo. 

Induktyvinio tyrimo tipas dažnai siejamas su kokybiniais tyrimais.

## Indukcijos rūšys
Pilnoji indukcija - išvada apie visus klasės objektus daroma tik ištyrus kiekvieną tos klasės objektą. Tokia išvada yra visuomet teisinga, todėl faktiškai pilnoji indukcija yra dedukcija, ir tik samprotavimo eiga (nuo atskirų objektų stebėjimo iki apibendrinančios išvados) primena indukciją.

Nepilnoji indukcija - apibendrinanti išvada daroma ištyrus kai kuriuos klasės objektus su sąlyga, kad visi klasės objektai yra panašūs. Nepilnoji indukcija gali būti *populiarioji* arba *mokslinė*.

: Populiarioji indukcija - išvada daroma remiantis tuo, kad tarp tirtų objektų nebuvo surastas toks objektas, kuris neturėtų tam tikros savybės. Tokia išvada yra tikėtina.

: Mokslinė indukcija - tai indukcijos procesas, kai kiekvienas tiriamas objektas yra analizuojamas, ieškoma jo esminių požymių, atmetami atsitiktiniai ir daromos išvados nustatant ryšius bei suderinant jas su kitais apibendrinimais. Mokslinę indukciją sudaro indukcija, vartojama kartu su dedukcija. Priklausomai nuo dedukcijos vaidmens, skiriami keli mokslinės indukcijos variantai:

:: Indukcija atrenkant atvejus, kuriuose negalimi atsitiktiniai apibendrinimai. Dedukcijos vaidmuo - iš anksto sudaryta objektų tyrimo programa. Tokiu būdu išvengiama atsitiktinių išvadų, bet prognozė lieka tikėtino pobūdžio. 

:: Indukcija, kurios išvada patikrinama dedukcija. Tokiu būdu gauta išvada yra teisinga. Ištirtų objektų skaičius neturi reikšmės.

## Kita informacija
Aristotelis veikale „Metafizika“ Sokratą įvardija kaip indukcijos metodo kūrėją.

## Išnašos
Alicia Keys

**Alicia J. Augello-Cook** (g. 1981 m. sausio 25 d.) – amerikiečių R&B ir Soul atlikėja, geriau žinoma sceniniu vardu **Alicia Keys**.

Atlikėja yra laimėjusi daug apdovanojimų, tarp jų, 15 „Grammy“, 10 „Billboard“ ir 5 Amerikos muzikos apdovanojimus.

2023 m. duomenimis, atlikėja yra išleidusi devynis studijinius albumus, iš kurių naujausiasis, „Santa Baby“, išleistas 2022 m. lapkritį. Yra parašiusi keletą knygų, suvaidinusi trijuose filmuose ir keliuose serialuose.

## Diskografija
* *Songs in A Minor* (2001)
* *The Diary of Alicia Keys* (2003)
* *As I Am* (2007)
* *[[The Element of Freedom]]* (2009)
* *[[Girl on Fire]]* (2012)
* *Here* (2016)
* *Alicia* (2020)
* *Keys* (2021)
* *Santa Baby* (2022)

## Filmografija

### Filmai

### Televizija

## Knygos
* 
* 
* 

## Turai
* Amerikos turas (2001)
* Europos turas (2001–2002)
* Azijos/Australijos  turas (2004)
* *[[Verizon Ladies First Tour]]* (2004) (su Beyonce ir Missy Elliott)
* Europos turas (2004)
* *The Diary Tour* (JAV) (2005)
* *[[As I Am Tour]]* (Europa, Šiaurės Amerika, Azija ir Okeanija) (2008)

## Išnašos

## Nuorodos
* Oficiali svetainė 
* 
*
Ulegėjus

**Ulegėjus** () – miestas vakarų Mongolijoje, Altajuje, 1710 m aukštyje. Bajan Ulegėjaus aimako sostinė. 27,5 tūkst. gyventojų (2005 m.).

## Transportas

Yra Olgio oro uostas iš kurio vyksta reguliarūs skrydžiai į Ulan Batorą ir į Almatą Kazachstane.
Bajanchongoras

**Bajanchongoras** () – miestas pietvakarių Mongolijoje. Bajanchongoro aimako sostinė. Gyvena 26,2 tūkst. žmonių (2006 m.).
Bulganas

**Bulganas** () – miestas šiaurinėje Mongolijoje. Bulgano aimako sostinė. Gyvena 11,9 tūkst. žmonių (2005 m.).

## Transportas

Yra Bulgano oro uostas.
Sultonas

**Sultonas** () – Islamo titulas, turintis keletą istorinių reikšmių. Iš pradžių tai buvo abstraktus arabų kalbos daiktavardis, reiškęs 'jėga', 'valdžia' ar 'valdovas', kilęs iš  'galia; valdžia'. Vėliau sultonais pradėti vadinti tam tikri musulmonų valdovai, kurie teigė esą nepriklausomi (neturėjo viršesnio valdovo), bet nereiškė pretenzijų į visą kalifatą. Be to, sultonais buvo vadinami galingi kalifato provincijų valdytojai. Paskui tam tikrame kontekste *sultonas* įgavo kitų reikšmių. Sultono valdoma dinastija ir žemės vadinamos **sultonatu** ().

Šis terminas skiriasi nuo karaliaus (), nepaisant to, kad abu jie reiškia suverenų valdovą. *Sultonas* vartojamas išimtinai tik musulmoniškose šalyse, kur šis pavadinimas turi religinę reikšmę, priešingai nuo *karaliaus*, kuris turi labiau pasaulietinę reikšmę ir yra naudojamas tiek musulmoniškose, tiek ne musulmoniškose šalyse.

## Musulmonų valdovai pagal ''šariatą''
Pagal Koraną sultonas turi didelę politinę ir religinę valdžią, bet pats nėra religijos mokytojas. Pirmasis valdovas naudojęs sultono titulą buvo turkmėnų vadas Mahmudas Gaznevi, valdęs 998–1030 m. Vėliau tai tapo įprastu seldžiukų tiurkų valstybių ir Osmanų imperijos valdovų bei Ajubidų ir Mameliukų dinastijų Egipte titulu. Vėliau sultono titulą naudojo imperatoriaus žmonos. Religinį titulo įteisinimą rodo faktas, kad šešėlinis kalifas Kaire suteikė sultono titulą Muradui I, trečiam Osmanų imperijos valdovui 1383 m. Ankstesni valdovai buvo „tik“ bėjai ar emyrai.

Vėliau net ne tokie svarbūs valdovai pradėjo vadintis sultonais. Pvz.: šiuolaikinės Maroko dinastijos ankstesnieji lyderiai. Dabar titulą naudoja tik Omano, Brunėjaus (abi yra nepriklausomos valstybės) sultonai bei Džohoro, Kedaho, Kelantano, Pahango, Perako, Selangoro, Terenganu ir Malaizijos federacijos valstijos sultonai, be to yra keli sultonai Javoje ir pietinėje Filipinų dalyje. Sultono titulą vis dažniau pakeičia *[[karalius]]*.

### Karinis rangas
Persijos imperijoje sultonas buvo karinis rangas atitinkantis Europos kapitoną, visuomenėje jis priklausė penktai rango klasei.

## Taip pat skaitykite
* Emyras
* Malikas
* Paša
* Kalifas

## Šaltiniai
Činkvedėja

**Činkvedėja** (it. ir ) – itališkas masyvus trumpas kalavijas arba stambus durklas. Činkvedėjos atsirado šiaurinėje Italijoje, buvo populiarios XV a. antroje pusėje ir XVI a pradžioje. Jos buvo madingos ir naudojamos tik Italijoje kaip civilinis ginklas.

Etimologija:  iš  'penki' (iš  'penki') + it.dial. *dea* 'pirštai'. Pavadinimas rodo, kad geležtės plotis ties skersiniu buvo lygus penkių pirštų pločiui.

Činkvedėjos ilgis būdavo nuo 25 iki 70 cm. Geležtė sunki, lygiašonio trikampio formos, su keliais grioveliais (kad geležtės masė būtų mažesnė) smaigalys apvalokas. Geležtė dažnai būdavo išpuošta išėsdintais ar išgraviruotais raštais. Rankena su maža buožele, skersinis lankelio formos, jo galai užlenkti link geležtės.

Činkvedėjas naudojo kaip durklus ar trumpus kalavijus. Nešiodavo horizontaliai, nugaros pusėje, ties sėdmenimis, iš makšties ištraukdavo judesiu į šoną.

## Nuorodos
* The Cinquedea by Lutel: Threat or Menace
* Cinquedea Sword 
* Cinquedea Replica
* CINQUEDEA
* (nuotrauka)
* 15th Century Cinquedea Sword 
* (6 činkvedėjųnuotraukos)
Janyčarų maištai

**Janyčarų maištai** (turkų kalba: *Kazan Kaldırma*) buvo Osmanų imperijos kariuomenės janyčarų dalinių maištai. Visi maištai prasidėdavo nuo to, kad janyčarų virtuvė atveždavo į rūmus (milžiniškus) maisto puodus ir pareikalaudavo pripildyti juos auksu. Maištai paprastai baigdavosi algų pakėlimu ir piniginiu atlyginimu.

## Poveikis

Kai janyčarai ėmė suvokti savo svarbą, jie pradėjo siekti geresnio gyvenimo. XVIII a. pradžioje janyčarai turėjo tokį prestižą ir įtaką, kad vyravo vyriausybėje. Jie galėjo diktuoti politiką bei trukdyti vykdyti armijos struktūros modernizavimą. Panorėję jie galėjo nuversti sultonus organizuodami rūmų perversmus. Janyčarai tapo žemvaldžiais ir prekybininkais.

Kai janyčarai įgavo galimybę gauti daugiau pinigų iš Sultono ir verslo, o šeimyninis gyvenimas pakeitė kovinį pasirengimą, janyčarų kaip karinių junginių efektyvumas sumažėjo. Šiaurinės Osmanų imperijos sienos po antrojo Vienos mūšio 1683 m. ėmė pamažu trauktis į pietus.

## Istorija

### 1449
1449 m. janyčarai sukilo pirmą kartą reikalaudami padidinti algas, kas ir buvo padaryta. Taip buvo sukurtas precedentas ir janyčarų įtaka ėmė didėti. Po 1451 m. kiekvienas naujas sultonas jautėsi įpareigotu išmokėti kiekvienam janyčarui papildomą atlyginimą ir pakelti algas. 1566 m. sultonas Selimas II leido janyčarams vesti, taip nutraukdamas jų išskirtinio lojalumo dinastijai tradiciją.

### 1622

Po Moldavijos didikų karų (1595-1621 m.) su Abiejų Tautų Respublika ir Habsburgais, kurių kulminacija buvo Cecoros mūšis ir Osmanų pralaimėjimas Chotyno mūšyje, janyčarai pasipriešino pastangoms reorganizuoti armiją. 1622 m. jie nužudė sultoną Osmaną II, kuris bandė pakeisti armijos struktūrą. Janyčarus palaikė ir bektašių sekta.

### 1807-1810
1807 m. janyčarų maišto metu buvo nuverstas sultonas Selimas III, kuris bandė pagal Vakarų Europos pavyzdį modernizuoti armiją. Po perversmo sultonu tapo vienas iš sąmokslininkų Mustafa IV. Ankstesnio sultono šalininkai 1808 m. į sostą iškėlė Mahmudą II. Jam pavyko pašalinti Mustafą ir rasti kompromisą su janyčarais. Dar apie dešimtmetį jam užtruko galutinai užsitikrinti savo padėtį.

1810 m. balandžio mėn. janyčarai sudegino 2 000 namų Galatoje; 1811 m. pavasarį du daliniai pradėjo susišaudymą Stambule. Šie daliniai kovojo Graikijos nepriklausomybės kare.

Galiausiai Mahmudas II ėmė siekti visai atsikratyti janyčarų. Jų piktnaudžiavimas valdžia, kovinis neefektyvumas, priešinimasis reformoms ir atlyginimų mokėjimo 135 000 karių armijai, kurių daugelis net netarnavo kariuomenėje arba buvo žuvę (tai leido jų atlyginimus pasiimti jų karininkams, pristatantiems suklastotus atlyginimų lapus), našta tapo nebepakeliama.

### 1826
1826 m. janyčarai pastebėjo, kad sultonas formuoja naują armiją. Kai kuriems pasirodė, kad taip sultonas skatina juos sukilti. 1826 m. birželį janyčarai Stambule sukilo, tačiau šį kartą didžioji armijos ir gyventojų dalis buvo nusistatę prieš juos. Sipahiai ir sultonui lojali kavalerija privertė juos atsitraukti į kareivines. Kareivinės buvo apšaudytos artilerijos ir daugybė janyčarų žuvo. Likę gyvi buvo nužudyti arba ištremti, o po dvejų metų Mahmudas II konfiskavo paskutines janyčarų valdas.
Kvestorius

**Kvestorius** – renkama pareigybė (magistratas) Senovės Romoje, atsakinga už iždą ir finansinius valstybės reikalus.

Pareigybės šaknys siekia karalių laikus. Nuo 420 m. pr. m. e. *[[Comitia Tributa]]* ėmė kasmet skirti 4 kvestorius, o nuo 267 m. pr. m. e. – 10. Sulos reformų metu 81 m. pr. m. e. nustatytas amžiaus cenzas kvestoriui tapo 30 metų, o šių pareigų užėmimas automatiškai garantavo vietą Senate.
Jay-Z

**Šonas Koris Karteris** (*Shawn Corey Carter*, g. 1969 m. gruodžio 4 d.), geriau žinomas savo sceniniu slapyvardžiu ***Jay-Z*** – amerikiečių reperis ir verslininkas. Gimęs ir užaugęs Niujorke, o 2023 m. žurnalai „Billboard“ ir „Vibe“ jam skyrė visų laikų geriausio reperio titulą. Nuo 2004 m. iki 2007 m. buvo įrašų kompanijos „Def Jam Recordings“ prezidentas ir vadovas, o 2008 m. įkūrė savo kompaniją „Roc Nation“.

Karjerą pradėjo 1986 m., kaip reperio Jaz-O protežė. 1994 m. tapo vienu iš įrašų leidyklos „Roc-A-Fella Records“ įkūrėjų ir joje išleido pirmuosius savo albumus: „Reasonable Doubt“ (1996 m.) ir „In My Lifetime, Vol. 1“ (1997 m.). 2024 m. duomenimis, Jay-Z yra išleidęs trylika studijinių albumų, iš kurių naujausiasis, „4:44“, išleistas 2017 m. birželį. Iš viso keturiolika atlikėjo įrašų yra pasiekė „Billboard 200“ reitingo viršūnę.

2019 m. Jay-Z tapo pirmuoju hiphopo milijardieriumi. 1999 m. jis buvo vienas iš mados kompanijos „Rocawear“ įkūrėjų, o 2003 m. įkūrė prabangių barų tinklą „40/40 Club“. 2015 m. įsigijo technologijų kompaniją „Aspiro“, su kuria išleido muzikos pasiklausymo internetu platformą „Tidal“. 2024 m. duomemimis, Jay-Z buvo turtingiausias muzikantas pasaulyje, kurio vertė siekė du su puse milijardo JAV dolerių.

Jay-Z yra vienas geriausiai parduodamų muzikos atlikėjų, kurio įrašai parduoti 140 miliojonų tiražu. Taip pat jis laimėjęs dvidešimt keturis „Grammy“ apdovanojimus, o žurnalai „Billboard“ ir „Rolling Stone“ jį yra įvardinę kaip vieną iš šimto geriausių visų laikų atlikėjų. Žurnalas „Time“ 2013 m. Jay-Z įtraukė į šimto įtakingiausių pasaulio žmonių sąrašą.

## Diskografija
**Soliniai studijiniai albumai**

* *Reasonable Doubt* (1996)
* *In My Lifetime, Vol. 1* (1997)
* *Vol. 2... Hard Knock Life* (1998)
* *Vol. 3... Life and Times of S. Carter* (1999)
* *The Dynasty: Roc La Familia* (2000)
* *The Blueprint* (2001)
* *The Blueprint 2: The Gift & the Curse* (2002)
* *The Black Album* (2003)
* *Kingdom Come* (2006)
* *American Gangster* (2007)
* *[[The Blueprint 3]]* (2009)
* *[[Magna Carta Holy Grail]]* (2013)
* *[[4:44]]* (2017)

**Bendri albumai**
* *The Best of Both Worlds* (kartu su R. Kelly) (2002)
* *Unfinished Business* (kartu su R. Kelly) (2004)
* *[[Collision Course]]* (kartu su „Linkin Park“) (2004)
* *[[Watch the Throne]]* (kartu su Kanye West, kaip „*The Throne*“) (2011)
* *Everything Is Love* (kartu su Beyoncé, kaip „*The Carters*“) (2018)

## Filmografija
* *Streets Is Watching* (1998)
* *Backstage* (2000)
* *State Property* (2002)
* *Paper Soldiers* (2003)
* *Fade to Black* (2004)
* *Renaissance: A Film by Beyoncé* (2023)

## Išnašos

## Nuorodos

* 
*
Grenlandijos jūra

**Grenlandijos jūra** – Arkties vandenynui priklausanti jūra. Teritorija yra tarp Grenlandijos, Svalbardo, Jan Majeno ir Islandijos. Plotas – 1 205 000 km². Vidutinis gylis – apie 1450 m, didžiausias – 5600 m. Temperatūra vasarą nuo 0 °C iki +6 °C, žiemą nuo −2 °C iki +1 °C. Druskingumas siekia 32-34‰. Didžiausi uostai Akureiris, Longjyrbienas, Pyramidenas, Ny-Alesundas.

## Geografija ir geologija
Pietuose ir pietryčiuose Grenlandijos jūra jungiasi su Norvegijos jūra. Grenlandijos jūros dubumą iš šios pusės riboja povandeniniai Islandijos – Jan Majeno, Mohno ir Knipovičiaus kalnagūbriai, iš pietvakarių – Grenlandijos – Islandijos slenkstis. Krantai fiordiniai, Grenlandijos salos šiaurės rytuose – ledyniniai. Grenlandijos jūros dugno reljefas pietuose kalvotas, šiaurėje – plokščia abisalinė lyguma. Jūros rytiniu pakraščiu šiaurės kryptimi teka šiltoji Vakarų Špicbergeno srovė, vakariniu pietų kryptimi – šaltoji Rytų Grenlandijos srovė.

## Klimatas
Grenlandijos jūra yra arktinio ir subarktinio klimato juostose. Rudenį ir žiemą nereti dideli štormai. Vyrauja šiaurės vėjai. Žiemą ir pavasarį 85‰ jūros paviršiaus dengia ledas. Rugpjūčio ir rugsėjo mėnesiais ledas lieka tik prie Grenlandijos krantų.

## Šaltiniai
Istorika

**Istorika** () – istoriografijos teorija.

Terminas nuo XVIII a. vidurio paplito Vokietijoje kaip istorijos mokslo sinonimas. Istorika buvo suvokiama kaip jo sritis, nagrinėjanti specialiuosius mokslo pagrindus: metodiką, šaltinių kritiką, teksto kritiką, hermeneutiką, euristiką ir pan. Plg., ''retorika'', *poetika*. Pirmąsyk istorikos kaip istoriografijos teorijos koncepcija Vokietijoje fiksuojama Erlangeno teologijos, poetikos ir retorikos profesoriaus Johanno Martino Chladeniuso (1710–1759) paskaitose (1749/50 m.). Tačiau istorikos pagrindus pirmąkart aiškiausiai išdėstė Johann Gustav Droysen.
Anglosaksų šalyse istorika vadinama istoriografija.

Per vokiečių istoriografiją XX a. pabaigoje terminas plinta ir Lietuvoje.

## Literatūra
* Johann Martin Chladenius, *Allgemeine Geschichtswisssenschaft*, Leipzig, 1752.
* Joachim Lelewel, *Historyka tudzież. O łatwym i pożytecznym nauczaniu historii*, Wilno, 1815.
* Georg Gottfried Gervinus, *Grundzüge der Historik*, Leipzig, 1837.
* Johann Gustav Droysen, *Grundriß der Historik*, Leipzig, 1868.
* Jörn Rüsen, *Für erneuerte Historik: Studien zur Theorie der Geschichtswissenschaft, Kultur und Gesellschaft*, Stuttgart, 1976.
* Jörn Rüsen, *Grundzüge einer Historik II: Rekonstruktion der Vergangenheit*, Göttingen, 1986.
* Jörn Rüsen, *Lebendige Geschichte: Grundzüge einer Historik III: Formen und Funktionen des historischen Wissens*, Göttingen, 1989.
* Zenonas Norkus, *Istorika*, Vilnius, 1996.
Naginata

**Naginata** () – ilgakotis japoniškas ginklas, panašus į europinį gleivą ar kinų guandao.

## Naginatos konstrukcija

### Geležtė
Naginatą sudaro 30–60 cm ilgio kalavijo tipo geležtė, kuri įkote tvirtinama ilgame kote. Paprastai tarp geležtės ir koto turi cubą kaip ir katana. Geležtė paprastai išlenkta, kartais ji stipriai išlenkta, turi ašmenis išlenktame krašte kaip ir katana. Geležtės buvo kalamos panašiai kaip ir katanų geležtės. Kartais naginatoms gaminti naudodavo katanų geležtes.

Į naginatą panašių paprasto bilo ar fošaro geležtės turėjo ašmenis įlenktame krašte, panašaus gleivo geležtė tvirtinama mova.

### Kotas
Naginatos kotas būna lygus kario ūgiui (nuo 1,5 iki 2,1 m ilgio). Naginatos kotas būna ovalaus skerspjūvio, kad būtų lengviau išlaikyti ašmenų orientaciją.

Antrasis naginatos galas turėdavo metalinį apkaustą (*ishizuki*), kuris dažnai turėjo spyglį. Apkaustas veikė kaip balansą gerinantis priešsvoris bei papildoma kaunamoji dalis (kaip ietigalis).

### Treniruočių naginatos
Šiuolaikinio naginatadžiutsu naginatos būna dvejopos:
* Kihon yo – išdrožtos iš vientiso japoniško baltojo ąžuolo medienos gabalo, naudojamos katoms. Jos būna gana lengvos, gali neturėti cubos.
* Shiai yo – jų kotas irgi ąžuolinis, o geležtė daroma iš bambuko ir yra pakeičiama, kadangi nuo stipraus smūgio kartais lūžta. Šio tipo katanas naudoja treniruočių dvikovoms, kadangi pataikymas bambukine geležte mažiau pavojingas negu metaline ar kietmedžio.

## Naginata ir kovų menai
Šių dienų Japonijoje naginata asocijuojasi su moterų kovų menais, nes moterys Japonijoje treniruojasi su naginatomis dažniau nei vyrai, tuo tarpu Europoje ir Australijoje naginatas naudoja beveik vien vyrai.

Japoniškas kovos su naginata menas vadinasi naginatadžiutsu (*naginatajutsu*).

## Istorija

Spėjama, kad naginata kilusi iš kinų guandao. Žinoma, kad naginatas Japonijoje naudojo vienuoliai kariai apie 750 m. 936 m. mūšių piešiniuose matyti, kad naginatas naudojo mūšiuose. Apie 1086 m. laikė, kad naginata yra labai efektyvus karių ginklas.

Apie 1180 m. naginata buvo labai efektyvus ginklas, kadangi tuo metu labai paplito raitelių mūšiai, o naginata buvo labai efektyvus ginklas prieš raitelius. Po 1600 m. naginata tapo samurajų klasės moterų socialinės padėties simboliu. Naginata būdavo samurajų dukrų kraičio dalimi. Buvo tikimasi, kad moterys, esant reikalui, turi sugebėti naginatomis apginti namus. Naginatas laikė labai tinkamas moterims, kadangi dėl ilgo koto jos gali laikyti vyrus priešininkus toliau, kur jų didesnis ūgis, masė nesuteikia tokio didelio pranašumo.

XVII a. ėmė populiarėti šaunamieji ginklai, todėl naginatas mūšio lauke ėmė naudoti vis rečiau. Paskutinį kartą naginatas mūšio lauke naudojo 1868 ir 1876 m., abiejuose mūšiuose naginatas naudojo moterys.

## Nuorodos
* Naginata 
* Raymond Sosnowski. A Brief Introduction to Atarashii Naginata 
* Kachimushi naginata 
* Naginata/Nagamaki
* (treniruotė su naginatomis) 
* Naginata  (vaizdas)
Klitikai

**Klitikai** – bekirčiai žodžiai (pavyzdžiui, įvardžiai arba dalelytės), gramatiškai savarankiški, bet fonologiškai priklausomi. Pagal apibrėžimą klitikai yra visi žodžiai, nesudarantys skiemens (pavyzdžiui, rusų kalbos prielinksniai *v* 'į', *k* 'prie, pas', *s* 'su'). Klitikai gali šlietis prie kurios nors vienos kirčiuotos kalbos dalies formos (pavyzdžiui, romanų kalbų netiesioginių linksnių įvardžiai – tik prie veiksmažodžių) arba prie bet kokių kalbos dalių (kaip lietuvių kalbos dalelytės *tik*, *gi*); pastarieji klitikai vadinami transkategoriniais.

Bekirtės formos, fonetiškai priklausančios kirčiuotajam žodžiui, gali eiti tiek prieš kirčiuotąjį žodį (proklitikai), tiek ir po jo (enklitikai). Kai kada kirčiuotasis žodis gali būti apsuptas klitikų, pavyzdžiui, *kad bū́tum gi*.

Ypatingą klitikų rūšį sudaro vienetai, galintys skaldyti žodį, įsisprausti tarp šaknies ir afikso arba į šaknį (jie vadinami intraklitikais, mezoklitikais, endoklitikais).

Senovinėse indoeuropiečių kalbose klitikų vietą sakinyje lemdavo tam tikros taisyklės; žr. straipsnį Vakernagelio dėsnis.

## Išnašos

## Taip pat skaitykite
* Enklitikai
* Proklitikai
* Intraklitikai
Pro lituania (biuletenis)

**Pro lituania** („Už Lietuvą“) – lietuvių mėnesinis biuletenis prancūzų kalba, ėjęs 1915–1918 m. ir 1923 m. Pradėtas leisti Paryžiuje, vėliau leistas Lozanoje. Lietuvių infomacijos biuro vardu leido ir redagavo Juozas Gabrys-Paršaitis.
Trumparegystė

**Trumparegystė** arba **miopija** – akių refrakcijos (gebėjimo laužti šviesos spindulius) yda, kai žmogus blogai mato tolimus daiktus, nes jų vaizdas susidaro prieš tinklainę. Trumparegių žmonių arba akies obuolys būna per daug pailgas, arba pernelyg iškilusi ragena, dėl ko į akį patenkantys spinduliai susitinka nepasiekę tinklainės.

Dažniausiai išsivysto 7–12 m. vaikams, augant akies obuoliui, stiprėja paauglystėje, paskui regos aštrumas stabilizuojasi.

Išskiriami 3 trumparegystės laipsniai: silpna (mažiau nei 3,0 D), vidutinė (3,0–6,0 D) ir didelė (daugiau nei 6,0 D). Esant didelei trumparegystei, gali atsirasti pakitimų akies obuoliuose, didesnė tinklainės atšokos rizika.

Trumparegystės defektas paprastai koreguojamas akiniais arba kontaktiniais lęšiais, kurių lęšiai – neigiamos optinės galios, t. y. įgaubti. Taip pat taikomi chirurginiai metodai, pvz., fotorefrakcinė keratektomija (korekcija lazeriu).

Pasaulyje pagal apskaičiavimus yra nuo 800 mln. iki 2,3 mlrd. trumparegių. Paplitimas atskiruose regionuose priklauso nuo amžiaus, šalies, lyties, rasės, užsiėmimo, aplinkos ir kitų veiksnių.

## Šaltiniai
Basic English

**Basic English** ('elementari anglų kalba') – dirbtinė kalba su mažu žodžių kiekiu. Šią kalbą sukūrė Charles Kay Ogden ir aprašė ją savo knygoje „*Basic English: A General Introduction with Rules and Grammar*“ (1930).

Kalba paremta suprastinta anglų kalbos versija. Esminis skirtumas – labai sutrumpintas žodynas. Pagrindiniame žodyne yra 850 žodžių. Papildomai yra 100 žodžių, reikalingų bendrose srityse (mokslas, verslas), sąrašas kartu su 50 žodžių sąrašu iš labiau specializuoto bendrų interesų poaibio. Gramatika supaprastintoje anglų kalboje liko praktiškai be pokyčių.

## Nuorodos
* Elementari anglų kalba basic-english.org svetainėje
Lipikinis sfinksas

**Lipikinis sfinksas** (*Hyles gallii*) – sfinksų (*Sphingidae*) šeimos drugys.

Užpakaliniai sparnai rožinės spalvos su juodu pamatu ir 3 įžambiomis šviesiai žaliomis juostomis. Aptinkamas sausose pamiškėse, pievose. Vikšrai maitinasi lipikais, ožrožėmis. Skraido V–VII mėn.


Hyles gallii MHNT female dos.jpg|♀ 
Hyles gallii MHNT female ventre.jpg |♀ 
Hyles gallii MHNT male dos.jpg|♂ 
Hyles gallii MHNT male ventre.jpg |♂ 


Hyles-gallii-caterpillar.jpg|Lipikinio sfinkso vikšras
P1040889 Hyles gallii.JPG|Lipikinio sfinkso vikšras
Interglosa

**Interglosa** (*Interglosa*) – tarptautinės dirbtinės kalbos projektas, sukurtas 1943 metais Lanseloto Hogbeno (*Lancelot Hogben*). Ši kalba yra dirbtinės kalbos Glosa pirmtakė.

## Nuorodos
* L. Hogbeno knygos "Interglosa" pirma dalis 
* Ištraukos iš L. Hogbeno knygos "Interglosa"
Kansajo regionas

**Kansajo regionas** (), dar vadinamas **Kinki regionu** (近畿地方; *Kinki-chihō*) – Japonijos regionas, esantis į pietus nuo Honšiū salos centro. Regionui priklauso Naros, Vakajamos, Mijės, Kioto, Osakos, Hiogo ir Šigos prefektūros.

## Nuorodos
* 
* KansaiConnect 
* KansaiSearch 
* VisitKansai
Rausvasis kamaninis sfinksas

**Rausvasis kamaninis sfinksas** (*Hemaris fuciformis*) – sfinksų (*Sphingidae*) šeimos mažiausias Lietuvoje gyvenantis drugys.

Sparnai skaidrūs, didesnėje dalyje be žvynelių ir su tamsiu apvadu pakraščiuose, išore panašus į juosvąjį kamaninį sfinksą. Ši sfinksų rūšis taip pat išore mėgdžioja kamanes. Gyvena upių slėnių saulėtuose šlaituose, miškų aikštelėse. Skraido V-VII mėn.

Hemaris fuciformis MHNT dos.jpg|♂
Hemaris fuciformis MHNT ventre.jpg|♂ △
Hemaris fuciformis - MHNT CUT 2010 0 510 - Dordogne France - female ventral.jpg| ♀ 
Hemaris fuciformis - MHNT CUT 2010 0 510 - Dordogne France -female dorsal.jpg|♀ △
Pietinis sfinksas

**Pietinis sfinksas** (*Hyles livornica*) – sfinksų (*Sphingidae*) šeimos drugys. 

Išvaizda panašus į lipikinį sfinksą, viršutiniai sparnai turi 7 ryškias gelsvas juosteles, einančias lygiagrečiai. Išskėsti sparnai 60-85 mm ilgio. Lervos minta lipikais ir rūgštynėmis.

Hyles livornica MHNT male Dos.jpg |♂ - MHNT
Hyles livornica MHNT male Ventre.jpg|♂△ - MHNT  
Hyles livornica MHNT femelle dos.jpg |♀ - MHNT
Hyles livornica MHNT femelle ventre.jpg|♀△ - MHNT

Paplitęs pietinėje Europoje, Azijoje, Afrikoje ir Šiaurės Amerikoje. Lietuvoje rastas vos vieną kartą.
Nakvišinis sfinksas

**Nakvišinis sfinksas** arba **prozerpina** (*Proserpinus proserpina*) – sfinksų (*Sphingidae*) šeimos drugys.

Rūšis įrašyta į Lietuvos raudonąją knygą. Tai nauja rūšis Lietuvoje, pirmą kartą rasta 2000 m. Švenčionių raj. Drugių apatiniai sparnai ryškiai geltoni su plačia juoda ar tamsiai ruda juostele palei kraštą. Vikšrai randami birželio-liepos mėn. ant nakvišų, raudoklių ir kt. augalų.

Nachtkerzenschwaermer Raupe.jpg|Nakvišinio sfinkso vikšras
Proserpinus proserpina MHNT CUT 2010 0 495 L'Argentière-la-Bessée Hautes-Alpes, France - male dorsal.jpg|*Proserpinus proserpina* ♂ 
Proserpinus proserpina MHNT CUT 2010 0 495 L'Argentière-la-Bessée Hautes-Alpes, France - male ventral.jpg|*Proserpinus proserpina* ♂  △
Proserpinus proserpina MHNT CUT 2010 0 495 L'Argentière-la-Bessée Hautes-Alpes, France - female dorsal.jpg|*Proserpinus proserpina* ♀ 
Proserpinus proserpina MHNT CUT 2010 0 495 L'Argentière-la-Bessée Hautes-Alpes, France - female ventral.jpg|*Proserpinus proserpina*  ♀ △
Salamiesčio dvaras

**Salamiesčio dvaras** - XIX a. reprezentacinės, gyvenamosios ir ūkinės paskirties dvaro komplekso fragmentai, Salamiestyje, Kupiškio rajone.

1992 m. dvaro sodybos fragmentai buvo įrašyti į Kultūros vertybių registrą.

## Istorija
Dauguma **[[Salamiestis|Salamiesčio]]** dvaro statinių pastatyti XIX a. 3–6 dešimtmečiais. Klasicizmo formas turintys rūmai pastatyti sodybos centre, kelių susikirtime, fasadas nukreiptas į kelią Vabalninkas–Kupiškis, link kurio vedė lapuočių medžių alėja. Rūmai stačiakampiai, vieno aukšto, stogas keturšlaitis. Fasade – keturių kolonų portikas, neaukštas, primena paprastą dvišlaitį prieangį. Jo kolonos į viršų kiek siaurėja, tačiau neturi kapitelių ir nėra kanoninių proporcijų. Langai po du atskirti rustuotų menčių. Pastogėje nesudėtingos formos karnizas – jo originalios dalys šiandien išlikę tik galiniuose fasaduose.

Salamiesčio dvaro kumetynas, svirnas, alaus bravoras apie 1850 m. buvo pastatyti iš plūkto molio blokų. Cokolis iš akmens mūro. Fasadai papuošti rustuotomis mentėmis ir langų apvadais. Svirno galiniame fasade buvo dvi kolonos. Arčiau kelio stovėjo didelis grūdų sandėlis (neišlikęs). Kitame sodybos gale, aukščiausioje vietoje, apie XIX a. vidurį iš lauko akmenų buvo sumūrytas vėjo malūnas profiliuota kepure.

## Šaltiniai

## Nuorodos

* Salamiesčio dvaro panoraminių fotografijų katalogas
* BE DVARO SALAMIESTIS BŪTŲ KITOKS
Virovitica

**Virovitica** () − miestas rytinėje Kroatijos dalyje, vakarų Slavonijoje, 15 km nuo sienos su Vengrija. Miestas išsidėstęs Dravos slėnyje.

Virovitica yra stambiausias Viroviticos–Podravinos apskrities (*županijos*) miestas.

Pirmą kartą rašytiniuose šaltiniuose Virovitica paminėta 1234 m.

## Nuorodos

* Virovitica (kroatų k.)
Guandao

**Guandao** (kin. 關刀;  ar *kwandao*) – kinų ilgakotis gleivo tipo ginklas, sudarytas iš vienašmenio geležtinio antgalio ant ilgo koto. Guandao yra sudėtingesnė paprastesnio kinų ginklo pudao versija. Dabar naudojamas kai kuriuose kinų kovos menuose.

Geležtė labai plati, kraštas su ašmenimis išlenktas, kuo primena japonų naginatą ar europinį gleivą. Ašmenys dažnai pereina į smaigalį, todėl guandao galima ir durti. Geležtės nugarėlė turi spyglį, kuriuo galima užkabinti ir nutraukti raitelius. Kartais nugarėlė turėdavo daugiau spygliškų kyšulių. *Devynių žiedų guan dao* geležtės nugarėlė lygi, bet joje įverti metaliniai žiedai. Yra ir daugiau guandao variantų, kurių geležtės dar įmantresnės.
Medinis ar metalinis kotas 1,5–1,8 m ilgio, antrame gale – apkaustas su smaigaliu, gerinantis ginklo balansą ir leidžiantis atakuoti antru guandao galu. Masė nuo 2 iki 10 kg. Paprastai tarp geležtės ir koto turėdavo raudoną juostą ar kutą.

Pagal legendą guandao išrado III a. pradžioje gyvenęs garsus generolas Guan Ju, todėl ginklą pavadino „generolo Guan kalaviju“ (*guan dao*). Guan Ju buvo stambus vyras, todėl naudojo labai masyvų (49 kg) guandao, kurio vardas buvo „Žaliojo drakono pusmėnuliška geležtė“ (青龍偃月刀). Tačiau ši legenda, atrodo, yra anachronizmas, nes nėra jokių įrodymų, kad guandao naudojo anksčiau nei VII a.

Guandao naudojo pėstininkai tiek kaip ginklą prieš kitus pėstininkus, tiek prieš kavaleristus. Tačiau guandao buvo brangesni už ietis ir reikalavo geresnių įgūdžių, todėl juos naudodavo aukštesnio rango kariai. Guandao dėl brangumo tapo prestižiniais ginklais, būdavo išpuošti ir rodydavo savininko aukštesnę padėtį.

## Nuorodos
* Yanyuedao. „reclining moon sword“ 
* The Kwan-Dao 
* Chen Village Spring Autumn Broadsword 
* (guandao nuotrauka)
* (guandao piešinys)
* (nuotrauka)
* (piešinys)
* Kwandao, grote hellebaard 
* [ (nuotrauka)
* http://www.kungfukc.com/images/weapons/nineringdragon.jpg Nine Ring Dragon Kwan Dao (nuotrauka)
Margėnai

**Margėnai** (iki XX a. vidurio ***Astravas***) – kaimas Rokiškio rajono savivaldybėje, 3 km į pietus nuo Kriaunų, Sartų regioniniame parke, iš visų pusių supamas vandens: kaimo pietuose telkšo Audrakampis (Sartų ežero atšaka), į kurį iš vakarų įteka Audros upelis, kaimo vakaruose plyti pelkė ir Margėnų tvenkiniai, o iš šiaurės supa kita Sartų įlanka. Yra kaimo turizmo sodyba „Sartakampis“.

1993 m. Antano Strazdo 160-ųjų mirties metinių proga kaime buvo pastatytas paminklinis akmuo.

## Istorija

Kaimas minimas XVIII a. *Astravo* vardu. Tuo metu kaimas priklausė Kriaunų parapijai. XX a. tarpukariu buvo seniūnijos centras Jūžintų valsčiuje.

|}

## Gyventojai

### Žymūs žmonės
* Antanas Strazdas (1763–1833), poetas ir kunigas, gimęs Margėnuose.

## Galerija

Margėnai, paminklas A.Strazdui.JPG|Paminklinis akmuo A. Strazdui
Sartakampis.JPG|Kaimo turizmo sodyba „Sartakampis“
Margėnai 1.JPG|Sena sodyba kaime


## Šaltiniai
Karlovacas

**Karlovacas** – miestas centrinėje Kroatijoje, 56 km į pietvakarius nuo Zagrebo; apskrities centras. Išsidėstęs Koranos ir Kupos upių santakoje. Miesto ribose teka dar dvi upės − Dobra ir Mrežnica.

Vystoma garo turbinų, dyzelinių variklių, katilų, siurblių gamyba, metalo, medienos apdirbimo, tekstilės, odos, chemijos (gumos), statybinių medžiagų, poligrafijos, maisto (alaus – Karlovace yra stambiausia alaus darykla Kroatijoje − „Karlovačko“) pramonė. Yra teatras, miesto, sakralinės dailės ir senų retų knygų muziejai, dailės galerija, skulptūrų parkas.

Mieste stovi XVII–XIX a. Švč. Trejybės bažnyčia, XVII–XVIII a. Zrinskių šeimos rezidenciniai rūmai. Karlovacas – tai renesansinė šešiakampės žvaigždės plano tvirtovė, pastayta 1579 m.

## Istorija
Karlovacas įkurtas XVI a. pabaigoje kaip tvirtovė prie Koranos ir Kupos upių. Tvirtovės griuvėsiai yra išlikę iki mūsų dienų. Tvirtovės statyba buvo pradėta Austrijos erchercogo Karlo II įsaku 1579 m. Jo vardu ir buvo pavadinta tvirtovė.

Miesto geografinė padėtis leido Karlovacui labai greitai vystytis ir klestėti.

Šalia miesto yra XIII a. Dubovaco pilis.

## Sportas
* NK Karlovac (futbolas)

## Galerija

File:Karlovac3.JPG|Švč. Trejybės bažnyčia
File:Orthodox Church in Karlovac.JPG|Rekonstruota šv. Mikalojaus bažnyčia miesto centre
File:Gymnasium Karlovac, Croatia.JPG|Gimnazija
Karlovac grad tvrdjava EMZ 300109.jpg|Žvaigždiškas miesto planas XX a. pr. nuotraukoje


## Šaltiniai

## Nuorodos
* Karlovaco miesto internetinė svetainė (kroatų k.)
* Infomacija apie Karlovacą turistams  (anglų, kroatų, prancūzų, vokiečių k.)
Hibernian FC

**Edinburgo „Hibernian“** – Škotijos futbolo klubas iš Edinburgo.

## Istorija
Klubas įkurtas 1875 m. Eilę metų varžėsi pajėgiausiame šalies futbolo divizione.

## Sezonai

## Spalvinė gama

## Apranga
;Sportinių aprangų gamos pokyčiai:
* Namuose rungtyniauja balta žalia apranga. 

## Pasiekimai

## Sezonai

|}

## Lietuviai
* Valdas Trakys, puolėjas 2010–2011 m.
* Deivydas Matulevičius, puolėjas 2017–2018 m.
* Vykintas Slivka. saugas 2017–2020 m.

## Išnašos

## Nuorodos
* Oficiali klubo svetainė
* BBC Sport svetainė
* SOCCERWAY
* FLASHSCORE
* Transfermarkt
* Globalsportsarchive
Dundee United FC

**Dandi „United“** – Škotijos futbolo klubas iš Dandi miesto.

## Istorija
Klubas įkurtas 1909 m. tuo metu vadintas **Dundee Hibernian**. 1923 m. tapo **Dundee United**.

## Sezonai

## Pasiekimai

## Sezonai

|}

## Spalvinė gama

## Apranga
;Sportinių aprangų gamos pokyčiai:
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* BBC Sport svetainė
* SOCCERWAY
* FLASHSCORE
* Transfermarkt
* Globalsportsarchive
Skalė

**Skalė** gali reikšti:

* Balų skalė;
* Matavimų skalė;
* Moso skalė;
* Nonijaus skalė;
* Boforto skalė;
* Geologinė laiko skalė;
* Evoliucijos laiko skalė.

## Taip pat skaitykite
* Termometras;
* Kompasas;
* Laikrodis.